## La delegada del Consell a Castelló es reuneix amb l'Associació de Dany Cerebral Adquirit ATENEU Castelló

*** Fabregat reafirma el compromís de la Generalitat amb aquestes entitats que desenvolupen “una labor essencial per a la nostra societat”**

La delegada del Consell a Castelló, Susana Fabregat, ha mantingut una reunió amb representants de l'Associació-Fundació de Dany Cerebral Adquirit ATENEU de Castelló per a conéixer de primera mà les necessitats d'aquest col·lectiu i traslladar el suport de la Generalitat a la seua labor.

Fabregat, que ha visitat les dependències que ATENEU gestiona a Castelló de la mà de la presidenta de l'entitat, Amalia Diéguez, ha mostrat la sensibilitat del Consell amb aquestes entitats que treballen “per i per a les persones”.

La delegada del Consell a Castelló ha incidit en “la total col·laboració de la Generalitat amb aquests col·lectius i associacions” i ha recalcat “el nostre compromís per a donar resposta a totes les seues necessitats, tant materials com humanes, per a reforçar la gran labor que realitzen. Un treball fonamental per al benestar de les persones amb dany cerebral i les seues famílies”.

L'Associació-Fundació de Dany Cerebral Adquirit ATENEU és l'entitat que agrupa les persones afectades per dany cerebral adquirit (DCA) de la província de Castelló, els familiars i amics. La institució atén 40 usuaris al seu centre de dia i 115 persones al departament d'autonomia personal de tota la província.

Fecha: 04/09/2023